ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023662 

ขอให้ตรวจสอบการเรียกเก็บเงินค่าจอดรถบนพื้นที่สาธารณะ บริเวณ ซอยชานเมือง 16 แขวงดินแดง เขตดินแดง กรุงเทพมหานคร จุดสังเกต เข้าไปในซอยชานเมือง 16 ระยะทางประมาณ 100 - 150 เมตร แล้วให้มองไปทางด้านขวามือ ตรงข้ามกับบ้านไทยรัชดา จะเห็นมีร่มตั้งกางอยู่ ซึ่งมีบุคคลมานั่งเก็บค่าจอดรถ ข้างๆมีรถจักรยานยนต์ชอปเปอร์จอดอยู่ 1 คัน โดยจุดนี้ จะมีบุคคลเพศชาย(ไม่ทราบชื่อ-นามสกุล) เป็นผู้สูงอายุ มีผมหงอก เป็นคนคอยเก็บค่าจอดรถ ถัดไปด้านใน ก็จะมีกลุ่มคนอีก 2-3 คน ทั้งหญิงและชาย (ไม่ทราบชื่อ-นามสกุล และรูปพรรณสัณฐานที่ชัดเจน) คอยยืนเรียกเก็บค่าจอดรถ สำหรับรถจักรยานยนต์คิดคันละ 20 บาท(ยี่สิบบาทถ้วน) โดยจะมีการเก็บค่าจอดรถ ตั้งแต่ช่วงเวลาประมาณ 16.00  - 17.00 น. เป็นต้นไป  ผู้ร้องแจ้งว่า พื้นที่โดยรอบจุดจอดรถ จะเป็นแหล่งท่องเที่ยว มีห้างสรรพสินค้าบิ๊กซีรัชดาฯ ,ศูนย์การค้าเอสพลานาดรัชดาฯ และตลาด ดิวัน รัชดา ซึ่งประชาชนทั่วไป ที่จะไปเดินเที่ยวตลาด หรือเดินห้างสรรพสินค้าฯ ก็จะนำรถจักรยานยนต์เข้าไปจอดบริเวณดังกล่าว แต่ผู้ร้องแจ้งว่าจุดบริเวณจอดรถเป็นพื้นที่สาธารณะ แต่ทำไมถึงมีกลุ่มบุคคลกลุ่มนี้ เข้ามาเรียกเก็บค่าจอดรถด้วย ซึ่งผู้ร้องทราบมาว่ามีการจ่ายสินบนให้กับเจ้าหน้าที่พื้นที่อยู่  แต่ไม่ทราบแน่ชัดว่าเป็นเจ้าหน้าที่เทศกิจ หรือเจ้าหน้าที่ตำรวจพื้นที่ ผู้ร้องจึงประสงค์ให้หน่วยงานที่เกี่ยวข้องเข้าไปดำเนินการตรวจสอบเกี่ยวกับการเรียกเก็บค่าจอดรถบริเวณดังกล่าว และคาดว่ามีการเรียกเก็บมานานแล้ว เบื้องต้นเคยมีการแจ้งเรื่องผ่านช่องทางTraffy Fondue ของกรุงเทพมหานครแล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata